വാഹനങ്ങള് കൂട്ടിയിടിച്ചു രണ്ടുപേര്ക്കു പരിക്ക് ചെന്ത്രാപ്പിന്നി: ചെന്ത്രാപ്പിന്നിയില് വാഹനങ്ങള് കൂട്ടിയിടിച്ചു രണ്ടുപേര്ക്കു പരിക്കേറ്റു. നിയന്ത്രണംവിട്ട കാര് മുന്നില് സഞ്ചരിച്ചിരുന്ന കാറിലും പെട്ടി ഓട്ടോയിലും ഇടിച്ചായിരുന്നു അപകടം.പെട്ടി ഓട്ടോയില് ഉണ്ടായിരുന്ന എറിയാട് വെട്ടത്തിപറന്പില് അഷറഫ് 53, അഴീക്കോട് ചക്കച്ചാംപറന്പില് അബ്ദുള് ജമാല് 47 എന്നിവര്ക്കാണു പരിക്കേറ്റത്.ഇവരെ നന്മ ആംബുലന്സ് പ്രവര്ത്തകര് മൂന്നുപീടികയിലെ സ്വകാര്യ ആശുപത്രിയില് പ്രവേശിപ്പിച്ചു. ഇന്നലെ രാവിലെ എട്ടരയോടെ ചെന്ത്രാപ്പിന്നി വില്ലേജ് ഓഫീസിനു സമീപമായിരുന്നു അപകടം. തിരൂരങ്ങാടി സ്വദേശികള് സഞ്ചരിച്ചിരുന്ന കാറാണ് അപകടമുണ്ടാക്കിയത്. കാറിന്റെയും പെട്ടി ഓട്ടോയുടെയും മുന്ഭാഗം തകര്ന്നിട്ടുണ്ട്. കയ്പമംഗലം പോലീസ് സ്ഥലത്തെത്തിയിരുന്നു.